LĪGUMS
Līguma datums  ir pēdējā droša elektroniskā
 paraksta pievienošanas datums
Ventspils novada pašvaldība, reģ. Nr.90000052035, turpmāk - Pasūtītājs, kuru pamatojoties uz Ventspils novada pašvaldības nolikumu pārstāv domes priekšsēdētāja 1.vietnieks Guntis Mačtams, no vienas puses, un
[bookmark: _Hlk140672409]Sabiedrība ar ierobežotu atbildību “STRAUJUPĪTE”, reģistrācijas Nr.40003595417, turpmāk – PIEGĀDĀTĀJS, kuras vārdā pamatojoties uz statūtiem rīkojas valdes loceklis Juris Zeiza, no otras puses, turpmāk abi kopā – Puses, bet katrs atsevišķi – Puse, pamatojoties uz iepirkuma „Marķētās dīzeļdegvielas piegāde apkures vajadzībām” (iepirkuma ID Nr. VND 2026/38) rezultātiem, noslēdz līgumu (turpmāk – Līgums).
1.  Līguma priekšmets
1.1.  PASŪTĪTĀJS pērk, un PIEGĀDĀTĀJS pārdod un piegādā marķēto dīzeļdegvielu (turpmāk – DEGVIELA), saskaņā ar Tehnisko specifikāciju (Līguma 1.pielikums).
1.2.  DEGVIELAS piegādes vietas: 
1.2.1. Pagastmājas katlu māja, “Pagastmāja”, Pope, Popes pagasts, Ventspils novads; 
1.2.2.  Sporta angāra katlu māja, Liepu iela 2A, Pope, Popes pagasts, Ventspils novads - turpmāk attiecīgi – Objekts vai Objekti.
1.3. Tehniskajā specifikācijā norādītais DEGVIELAS apjoms ir PASŪTĪTĀJA plānotais. Līguma darbības lakā PASŪTĪTĀJAM ir tiesības DEGVIELAS apjomu palielināt vai samazināt, iepērkot DEGVIELU tādā apjomā, kāds nepieciešams  PASŪTĪTĀJA darbības nodrošināšanai.
2. DEGVIELAS kvalitāte
2.1.  DEGVIELAS kvalitātei jāatbilst Latvijas Republikas normatīvajos aktos noteiktajām degvielas kvalitātes prasībām.
2.2. [bookmark: _Hlk532474444][bookmark: _Hlk532474487] Pretenziju par DEGVIELAS kvalitāti PASŪTĪTĀJS iesniedz PIEGĀDĀTĀJAM rakstiskā veidā 10 (desmit) darba dienu laikā  no DEGVIELAS piegādes brīža attiecīgajā Objektā. 
2.3.  PIEGĀDĀTĀJS 3 (trīs) dienu laikā no pretenzijas par DEGVIELAS kvalitāti saņemšanas dienas, uz sava rēķina piegādā PASŪTĪTĀJAM atbilstošas kvalitātes DEGVIELU pretenzijā norādītajā apjomā.
2.4.  PASŪTĪTĀJS  ir tiesīgs veikt neatkarīgu DEGVIELAS kvalitātes pārbaudi. Gadījumā, ja šāda  pārbaude apliecina, ka piegādātā DEGVIELA neatbilst kvalitātes prasībām, ar kvalitātes pārbaudi saistītos izdevumus sedz  PIEGĀDĀTĀJS, kā arī atlīdzina PASŪTĪTĀJAM zaudējumus, kas radušies neatbilstošas kvalitātes DEGVIELAS lietošanas laikā.
3. Līgumcena un norēķinu kārtība
3.1. Prognozējamā Līguma cena ir  34320,00 EUR (trīsdesmit četri tūkstoši trīs simti divdesmit eiro 00 centi), neskaitot pievienotās vērtības nodokli (turpmāk – PVN), PVN  21% - 7207,20 EUR, Līguma cena ar PVN ir 41527,20 EUR. 
3.2. DEGVIELAS cena par 1 (vienu) litru bez PVN, ir  1,32 EUR (viens euro un 32 centi).
3.3. DEGVIELAS cenā ir ietverti visi izdevumi, kas saistīti ar tās piegādi.
3.4. PIEGĀDĀTĀJS garantē nemainīgu DEGVIELAS cenu visā DEGVIELAS pārdošanas un piegādes periodā un uzņemas riskus, kas saistīti ar cenu izmaiņām un citiem neparedzētiem apstākļiem, izņemot 3.5.punktā noteikto gadījumu.
3.5. Ja saskaņā ar normatīvajiem aktiem turpmāk tiek grozīta PVN likme, jebkurš Līgumā noteiktais maksājums ar PVN tiek grozīts atbilstoši izmaiņām, neizdarot grozījumus Līgumā.
3.6. PIEGĀDĀTĀJS elektroniski sagatavotu rēķinu  par PASŪTĪTĀJAM pārdoto un piegādāto DEGVIELU  iesniedz PASŪTĪTĀJAM līdz nākamā mēneša 10.datumam, nosūtot to uz PASŪTĪTĀJA elektroniskā pasta adresi: info@ventspilsnd.lv. Elektroniski nosūtīts rēķins uzskatāms par saņemtu nākamajā darba dienā pēc tā nosūtīšanas. 
3.7. PASŪTĪTĀJS PIEGĀDĀTĀJA izrakstītos rēķinus apmaksā 10 (desmit) darba dienu laikā no saņemšanas dienas.
4. Pušu saistības
4.1. [bookmark: _Hlk529977824]Pusēm ir saistoši Latvijas Republikas normatīvie akti, kas regulē DEGVIELAS pārdošanu, piegādi un lietošanu. Ja šī Līguma noteikumi nonāk pretrunā ar normatīvajiem aktiem, tad  piemēro normatīvajos aktos noteikto.  
4.2. PIEGĀDĀTĀJAM, piegādājot DEGVIELU, ir pienākums nodot PASŪTĪTĀJAM visus nepieciešamos pavaddokumentus saskaņā ar Latvijas Republikas normatīvajiem aktiem.
4.3. PASŪTĪTĀJAM ir pienākums ir nodrošināt piegādātās DEGVIELAS pieņemšanu un  samaksu Līgumā noteiktajā termiņā.
5. [bookmark: bookmark3] Pušu atbildība
5.1.  Rēķina samaksas nokavējuma gadījumā PASŪTĪTĀJAM ir pienākums maksāt PIEGĀDĀTĀJAM nokavējuma procentus 0,1% apmērā no Līgumā noteiktajā termiņā nesamaksātās rēķina summas par katru kavējuma dienu, bet ne vairāk kā 10% (desmit procenti) no termiņā nesamaksātās rēķina summas.
5.2. [bookmark: _Hlk530041808] DEGVIELAS piegādes nokavējuma gadījumā  PIEGĀDĀTĀJAM ir pienākums maksāt PASŪTĪTĀJAM līgumsodu 0,1% (nulle, komats, viens procents) apmērā no laikus nepiegādātās DEGVIELAS summas, (bez PVN) par katru nokavēto dienu, bet ne vairāk kā 10% (desmit procenti) no tās. DEGVIELAS piegādes termiņa nokavējumu PASŪTĪTĀJS uzskaita līdz DEGVIELAS nodošanas dienai.
5.3. PASŪTĪTĀJAM ir tiesības, informējot PIEGĀDĀTĀJU un nosūtot elektroniski atbilstošu grāmatvedības attaisnojuma dokumentu, veicot DEGVIELAS apmaksu ieturēt līgumsodu.
5.4.  Puses ir atbildīgas viena otrai par tiešajiem zaudējumiem, kas tās vainas dēļ Līguma neizpildes vai nepienācīgas izpildes dēļ radušies otrai Pusei.
5.5.  PIEGĀDĀTĀJS nav atbildīgs par Līguma saistību neizpildi, ja tas nav varējis pārdot un piegādāt DEGVIELU PASŪTĪTĀJAM no PIEGĀDĀTĀJA neatkarīgu iemeslu dēļ.
5.6. [bookmark: bookmark8] Puse nedrīkst izpaust informāciju par otru Pusi un Līgumu, kas nav publiski pieejama, bez otras Puses rakstiskas atļaujas, izņemot normatīvajos aktos noteiktos gadījumus. 
5.7.  Puses apzinās, ka Līguma izpildes ietvaros var rasties nepieciešamība savstarpēji apmainīties ar informāciju, kas satur personas datus (piemēram, Pušu pārstāvju un/vai kontaktpersonu identificējošā un kontaktinformācija). Šādā gadījumā katra no Pusēm ir uzskatāma par patstāvīgu pārzini savā rīcībā esošu datu apstrādei, tā apņemas datus apstrādāt atbilstoši spēkā esošajiem normatīvajiem aktiem un otrai Pusei dati tiek nodoti Pušu leģitīmu interešu ietvaros, lai nodrošinātu Līguma kvalitatīvu izpildi, izpildītu normatīvo aktu prasības vai realizētu citas leģitīmas attiecīgās Puses intereses.
6. Līguma darbības termiņš, izmaiņu veikšana un darbības pārtraukšana
6.1. Līgums stājas spēkā pēc tā abpusējas parakstīšanas un ir spēkā līdz 2027.gada 31.maijam. 
6.2.  Līgumu var grozīt šajā Līgumā un Publisko iepirkumu likuma 61.pantā noteiktajos gadījumos un kārtībā.
6.3.  Līgumu  pirms termiņa var izbeigt, Pusēm rakstiski vienojoties.
6.4.  Līgumu var izbeigt arī attiecībā uz kādu no Līgumā norādītajiem Objektiem, atstājot to spēkā attiecībā uz pārējiem PASŪTĪTĀJA Objektiem. Līguma izbeigšana vai spēkā neesamība attiecībā uz kādu no Objektiem neietekmē tā spēkā esību attiecībā uz citiem Objektiem.
6.5.  PASŪTĪTĀJAM ir tiesības vienpusēji izbeigt Līgumu, nosūtot PIEGĀDĀTĀJAM rakstisku paziņojumu par līguma izbeigšanu  vismaz 5 (piecas) darba dienas iepriekš, ja:
6.5.1. PIEGĀDĀTĀJS nepilda Līgumā noteiktās saistības, pārkāpj normatīvajos aktos noteiktās prasības attiecībā uz DEGVIELAS pārdošanu un/vai piegādi; DEGVIELAS kvalitāti, apjomu, cenu; 
6.5.2. pret PIEGĀDĀTĀJU uzsākts maksātnespējas process;
6.5.3. ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6.6.  PIEGĀDĀTĀJAM ir tiesības vienpusēji izbeigt Līgumu, nosūtot PASŪTĪTĀJAM rakstisku paziņojumu par līguma izbeigšanu  vismaz 5 (piecas) darba dienas iepriekš, ja PASŪTĪTĀJS Līgumā noteiktajā termiņā nav samaksājis vairāk nekā vienu PIEGĀDĀTĀJA izrakstītu rēķinu.
6.7. Līguma izbeigšanas gadījumā Puses apņemas izpildīt visas savas saistības, kas radušās līdz Līguma izbeigšanas brīdim. 
7. Apakšuzņēmēju iesaistīšanas kārtība
              (ja PIEGĀDĀTĀJS uzdevuma izpildei ir piesaistījis apakšuzņēmēju)
7.1. Līguma izpildē iesaistītā apakšuzņēmēja nomaiņu un jaunu apakšuzņēmēju iesaisti veic saskaņā ar Publisko iepirkumu likuma 62.pantā noteikto kārtību.
7.2. PASŪTĪTĀJS izsniedz PIEGĀDĀTĀJAM lēmumu par atļauju vai atteikumu apakšuzņēmēju nomaiņai vai jaunu apakšuzņēmēju iesaistīšanai līguma izpildē iespējami īsā laikā, bet ne vēlāk kā 5 (piecu) darba dienu laikā, pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs nodaļas noteikumiem.
8. Nepārvaramas varas apstākļi
8.1. Puses tiek atbrīvotas no atbildības par Līguma saistību pilnīgu vai daļēju neizpildi, ja šāda neizpilde radusies nepārvaramas varas vai ārkārtēju apstākļu rezultātā, kuru darbība sākusies pēc Līguma spēkā stāšanās un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi:  stihiskas nelaimes,  avārijas, katastrofas, epidēmijas, epizootijas, kara darbība, nemieri, kas kavē vai pārtrauc Līguma saistību pilnīgu izpildi. Šādā gadījumā saistību izpildes termiņš tiek atlikts attiecīgi termiņam, kurā darbosies šie nepārvaramas varas apstākļi.
8.2. Pusei, kuras saistību izpildi apgrūtina nepārvaramas varas apstākļi, nekavējoties jānosūta paziņojums (kopā ar jebkādu paziņojumu vai informāciju, ko tas saņēmis par nepārvaramas varas apstākļiem) otrai Pusei, informējot par nepārvaramas varas iestāšanos un tās sekām, kā arī jāpieliek visas pūles, lai mazinātu nepārvaramas varas kaitīgās sekas.
8.3. Ja rodas nepārvaramas varas apstākļi, kas ietekmē šī Līguma izpildes termiņus, bet Līgums tomēr var tikt izpildīts, Puses saskaņo savu turpmāko rīcību par Līguma izpildi un izpildes termiņiem. Ja nepārvaramas varas apstākļi turpinās ilgāk par vienu mēnesi, Pusēm ir tiesības vienpusēji izbeigt šo Līgumu un veikt savstarpējos norēķinus.
9. Strīdu izšķiršana
Visi strīdi, kas radušies saistībā ar Līgumu un savstarpēji vienojoties netiek atrisināti sarunu ceļā tiek izšķirti Latvijas Republikas normatīvajos aktos noteiktajā kārtībā Latvijas Republikas tiesā.
10. Citi noteikumi
10.1. Ja kāds no Līguma noteikumiem zaudē spēku normatīvo aktu grozījumu gadījumā, ir pretlikumīgs, tas neietekmē pārējo Līguma noteikumu spēkā esību, likumību vai izpildi. Šādā gadījumā Pusēm ir pienākums piemērot spēkā esošo normatīvo aktu prasības.
10.2. Jautājumi, kas tieši nav atrunāti šajā Līgumā, tiek risināti saskaņā ar spēkā esošajiem normatīvajiem aktiem.
10.3. Līgums ir saistošs Pusēm un to tiesību un saistību pārņēmējiem.
10.4. Ja kādai no Pusēm tiek mainīts juridiskais statuss, Pušu amatpersonu pārstāvības tiesības, atbildīgie darbinieki (kontaktpersonas), vai kāds no Līgumā minētajiem Pušu rekvizītiem, Puse 3 (trīs) darba dienu laikā par to paziņo otrai Pusei uz Līguma rekvizītos norādīto oficiālo elektroniskā pasta adresi. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
10.5. PASŪTĪTĀJS un PIEGĀDĀTĀJS sarakstei izmanto Pušu oficiālās elektroniskā pasta adreses, kas norādītas Līguma rekvizītu sadaļā.
10.6.  Lai nodrošinātu savlaicīgu un kvalitatīvu Līguma izpildi, operatīvu informācijas apmaiņu, dokumentu savlaicīgu sagatavošanu un saskaņošanu,  Puses norīko kontaktpersonas: 
10.6.1. PASŪTĪTĀJA kontaktpersona: Popes un Puzes pagastu apvienības pārvaldes vadītājs Mārtiņš Libkovskis, tālr.: +37129298758, e-pasts: martins.libkovskis@ventspilsnd.lv;
10.6.2. PIEGĀDĀTĀJA kontaktpersona: Attīstības direktors Oskars Zeiza, mob. 27858579; mob. 28658888 e-pasts: vtiepirkumi@straujupite.lv
10.7. Līguma netikumi Pusēm ir saistoši līdz pilnīgai Līgumā noteikto saistību izpildei.
10.8. Līgums sagatavots parakstīšanai elektroniskā dokumenta formātā un satur laika zīmogu. Katra Puse glabā elektroniski parakstīto Līgumu.
11. Pušu rekvizīti un paraksti
	
[bookmark: _Toc22627754]PASŪTĪTĀJS
Ventspils novada pašvaldība
Reģ. Nr. 90000052035
Adrese: Skolas iela 4 
Ventspils, LV-3601. 
Tālrunis: 63629450 
Konta Nr. LV43HABA0551025783880
E-pasts: info@ventspilsnd.lv 

	
	
PIEGĀDĀTĀJS
Sabiedrība ar ierobežotu atbildību “STRAUJUPĪTE”
Reģ. Nr. 40003595417
Adrese: Veclaicenes šoseja 37.km, Inčukalna pagasts, Siguldas novads, LV-2141
Tālrunis: 27858579, 28658888
Konta Nr. LV50PARX0013588690002
E-pasts: vtiepirkumi@straujupite.lv 

